google/wiki40b huggingface dataset:
सत्यानन्द सरस्वती

जीवन

स्वामी सत्यानंद का जन्म 23 दिसम्बर 1923 को उत्तराखण्ड के अल्मोड़ा में मार्गशीर्ष की पूर्णिमा को हुआ था। उनके पिताजी ब्रिटिश शासन में पुलिस अधिकारी थे तथा उनकी माँ नेपाल के राजघराने की थीं। अपने माता-पिता की एकलौती संतान सत्यानंद ने बचपन से ही धर्म और अध्यात्म में गहरी दिलचस्पी दिखाना प्रारंभ कर दिया था। उन्हें अपने आध्यात्मिक गुरु की प्रबल तलाश थी और वह इसके लिए काफी घूमा करते थे।
१८ वर्ष में उन्होने घर छोड़ दिया, १९ वर्ष की आयु में उन्हें अपने गुरु शिवानन्द सरस्वती के दर्शन हुए। १९४७ में उन्हें गुरु ने परमहंस सन्यास में दीक्षित किया। उन्होंने १२ साल गुरु की सेवा की। उसके बाद वे परिव्राजक के रूप में घूमते रहे - भारत, अफ़ग़ानिस्तान, बर्मा, नेपाल एवम श्रीलंका में। इस दौरान उन्होंने यौगिक तकनीकों को प्रतिपादित तथा परिष्कृत किया।
योग की अति प्राचीन पद्धति को विज्ञान के सम्मत और इसके परिप्रेक्ष्य में प्रस्तुत करने की आवश्यकता का अनुभव होने पर उन्होंने १९५६ में अंतर्राष्ट्रीय योग मित्र मण्डल तथा १९६३ में बिहार योग विद्यालय की स्थापना की। इसके बाद विदेशों और स्वदेश में कई यौगिक भ्रमण तथा प्रवचन किये। १९८८ में सब त्याग कर सन्यास ले लिया। १९८९ में उन्हें रिखिया (झारखंड में देवघर के निकट) आकर आसपास के लोगों की मदद करने का दैवीय आदेश आया। यहाँ उन्होंने एकान्तवास करते हुए उच्च वैदिक साधनाएँ कीं। ५ दिसम्बर २००९ की मध्यरात्रि में अपने शिष्यों की उपस्थिति में वे महा समाधि में लीन हो गए।
दाकोप उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।

अवस्थिति

दाकोप उपजिला बांग्लादेश के दक्षिण-पश्चिमी भाग में, खुलना विभाग के खुलना जिले में, खुलना शहर के निकट स्थित है।
दिल माँगे मोर

संक्षेप

ये कहानी निखिल माथुर (शाहिद कपूर) के सच्चे प्यार को पाने के सफर की है। निखिल को अपने शहर समरपुर से बेहद लगाव रहता है, और वो फूटबाल खेलना भी पसंद करता है। उसे उसी के शहर में रहने वाली, नेहा (सोहा अली ख़ान) से प्यार हो जाता है।
नेहा और निखिल चार साल से एक दूसरे से प्यार करते रहते हैं। नेहा अपना शहर छोड़ कर मुंबई जाना चाहते रहती है, ताकि वो फ़्लाइट अटेंडेंट बन सके। निखिल उसे वापस लाने के लिए मुंबई तक चले जाता है। पर वो अपना फैसला नहीं बदलती है। निखिल उसे मनाने की कोशिश जारी रखता है और उसी दौरान उसे एक संगीत के दुकान में नौकरी मिल जाती है। दुकान में उसके साथ सारा (ट्यूलिप जोशी) भी साथ काम करते रहती है। वहाँ काम करते हुए निखिल लगातार नेहा को मनाने की कोशिश करते रहता है, पर अपने पहले उड़ान के साथ ही वो अपना रिश्ता निखिल के साथ तोड़ कर चले जाती है।
उसके रिश्ता तोड़ कर चले जाने के कारण वो दुःखी हो कर अपने घर, समरपुर वापस लौट आता है। वहाँ पहले से सारा रहती है। निखिल को पता चलता है कि सारा का व्यवहार नेहा से बिलकुल अलग है। उसे समरपुर में रहने में भी कोई परेशानी नहीं है और उसकी माँ भी सारा को पसंद करती है। कुछ कारण से सारा को मुंबई जाना होता है, वो वादा करती है कि वो मुंबई में उतरते साथ उसे फोन करेगी, पर निखिल फोन का इंतजार ही करता रह जाता है। उसे ढूंढते हुए निखिल भी मुंबई में आ जाता है और उसके साथ उसके प्रेमी को देख कर हैरान रह जाता है। वो बताती है कि उसने बस अपने प्रेमी को जलाने के लिए उसका इस्तेमाल किया था।
वो फिर से दिल टूटने के बाद वापस जाने की सोचता है और अपने पड़ोस में रहने वाली शगुन (आयशा टाकिया) की माँ को अलविदा कहने जाता है। वहीं वो शगुन के कम्प्युटर में उसकी निजी डायरी खोलता है और उसे पता चलता है कि शगुन उससे प्यार करती है। वो तीसरी बार प्यार में पड़ना नहीं चाहता है और ट्रेन से सीधे अपने घर जाने की सोचता है। शगुन को जब पता चलता है कि निखिल हमेशा के लिए मुंबई को छोड़ कर अपने शहर जाने वाला है तो वो दौड़ते हुए रेलवे स्टेशन आती है। निखिल वहीं कुर्सी में बैठा मिलता है, क्योंकि ट्रेन नहीं आती है। वो शगुन को शादी के लिए पूछता है और वो मान भी जाती है।
एक दिन नेहा वापस आ जाती है और निखिल को गले लगा लेती है, तभी शगुन उन दोनों को देख लेती है और गुस्से में चले जाती है।
उसकी माँ उसे समझाने की कोशिश करती है और वो निखिल को एक और मौका देने की सोचती है और जब वो उसके पास आती है तो उसे दूसरी लड़की, सारा के साथ गले लगे हुए देख लेती है और गुस्से में दुबारा वापस चले जाती है।
निखिल से पूरी कहानी सुनने के बाद ए॰ आर॰ रहमान एक नाव में पार्टी रखता है और सभी लड़कियों को बुला लेता है। उन तीन लड़कियों में लड़ाई हो जाती है और वे तीनों पानी में गिर जाते हैं। निखिल भी पानी में कूद जाता है और शगुन को बचाने की कोशिश करता है, क्योंकि उसे तैरना नहीं आता है।
निखिल को लगता है कि वो सब कुछ खो चुका है, अब वापस अपने शहर लौट जाता है। शगुन को एहसास होता है कि निखिल सच में उससे प्यार करता है और वो भी उसके शहर चले जाती है। वे दोनों एक दूसरे से मिलते हैं, और वहीं दूर में नेहा, सारा और ए॰ आर॰ रहमान ये सब देख रहे होते हैं, और तभी वो बोलता है कि उनका दोनों को मिलाने का प्लान कामयाब हो गया।
उर्मिला भट्ट

हिन्दी फिल्म

अपने थियेटर के करियर में सफलता प्राप्त करने के बाद इन्हों ने हिन्दी फिल्मों में काम करना शुरू किया था। लगभग 1960 के दशक में इन्होंने गौरी (1968), संघर्ष (1968), और हमराज़ (1967) में काम किया था। इनके फिल्मों में से कुछ प्रसिद्ध फिल्म अंखियों के झरोखों से (1978), गीत गाता चल (1975), बेशरम (1978), राम तेरी गंगा मैली (1985), बालिका बधू (1976), धुंध (1973) और अलीबाबा मर्जीना (1977) थे। इन फिल्मों के अलावा भी इन्होंने कई और फिल्मों में भी काम किया है। हालांकि बहुत से फिल्मों में इनका सहायक किरदार वाली भूमिका ही रहा है। इन्होंने कुल 125 हिन्दी फिल्मों में काम किया है। इसके अलावा दो प्रसिद्ध टीवी धारावाहिक: आकांक्षा (1989) और पेयिंग गेस्ट (1985) है।

मौत

22 फरवरी 1997 को जुहू, मुंबई में इनके घर में ये मृत प्राप्त हुईं। ये बात तब सामने आई, जब इनके पारिवारिक दोस्त, विक्रम पारेख इनके घर इन्हें देखने आये थे। पड़ोस में रहने वाले युवक ने बताया कि नौकरनी भी सुबह घर के बेल बजा बजा कर थक के चले गई थी। विक्रम पारेख ने तुरंत उनकी बेटी, रचना को कॉल किया और उसके बाद पता चला कि घर को लूट लिया गया है और उर्मिला भट्ट मर चुकी हैं। इनके पति बरोदा में थे। पुलिस के अनुसार लूटना ही इसकी वजह हो सकता है।
बावाजी

नाथ सम्प्रदाय भारत में एक शैव धार्मिक पंथ है। इसका संबंध योग और हठयोग पद्धतियों का अनुसरण करने वाले समुदाय से भी है। इसका आरम्भ आदिनाथ शंकर से हुआ माना जाता है। जबकि कुछ लोग इसे मछेंदरनाथ द्वारा स्थापित मानते हैं। इस पंथ के सबसे प्रसिद्द संत गोरखनाथ हुए हैं।

आदि ऐसा भी माना जाता हे की देवाधिदेव महादेव ने एक स्त्री को वरदान दिया था और वरदान के तोर पर एक बालक का जन्म हुआ और वो बालक ने बावाजी सम्प्रदाय की स्थापना की। 
                                                             पुनीतनाथ कमलेशनाथ कंथल
१६०३ ईसा पूर्व

१६०३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६०३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नेपाल क्रिकेट टीम का नीदरलैंड दौरा

वनडे सीरीज

नीदरलैंड ने 0 सीरीज जीती हैं।

टी20ई सीरीज

साल 2015 से अब तक 5 मैचों की 4 (उसमें विश्व कप) सीरीज हुई हैं। उसमें नीदरलैंड ने 2 सीरीज और 1 विश्व कप क्वालीफायर जीता हैं।
गुफ़ादूध

गुफ़ादूध या चाँददूध (अंग्रेज़ी: moonmilk, जर्मन: mondmilch) गुफ़ाओं में मिलने वाला एक सफ़ेद गाढ़े-दूध जैसा पदार्थ होता है। यह गुफाओं में बनने वाले अन्य पदार्थों जैसा होता है लेकिन इसकी विषेशता यह है कि यह सख़्त होकर पत्थर में परिवर्तित नहीं होता। यह चूना पत्थर से चू कर निकलने वाला तलछट द्रव होता है जिसमें कैल्साइट, हाइड्रोमैग्नेसाइट और मोनोहाइड्रोकैल्साइट जैसे विभिन्न कार्बोनाइट पदार्थ शामिल होते हैं।

उत्पत्ति

गुफ़ाओं में गुफादूध की उत्पत्ति की प्रक्रिया को लेकर मतभेद है। कुछ वैज्ञानिक मानते हैं कि यह रसायनिक प्रक्रिया कि बजाय बैक्टीरिया से सम्बन्धित प्रक्रिया से बनता है। अभी सहमति नहीं बनी है।

अन्य विवरण

मार्च २००४ में स्पेन में वैज्ञानिकों को एक ३०० मीटर लम्बी गुफादूध की नदी मिली। इस गुफा का स्थान गुप्त रखा गया है क्योंकि यह डर है कि पर्यटकों और असामाजिक तत्वों द्वारा इसको नुक़सान पहुँचाया जा सकता है।
श्रावण कृष्ण द्वितीया

श्रावण कृष्ण द्वितीया भारतीय पंचांग  के अनुसार पांचवे माह की सत्रहवी तिथि है, वर्षान्त में अभी २२३ तिथियाँ अवशिष्ट हैं।
ख़ोस्त प्रान्त

ख़ोस्त (पश्तो: خوست, अंग्रेजी: Khost) अफ़्ग़ानिस्तान का एक प्रांत है जो उस देश के दक्षिण-पूर्व में स्थित है। इस प्रान्त का क्षेत्रफल ४,१५२ वर्ग किमी है और इसकी आबादी सन् २००९ में लगभग ६.४ लाख अनुमानित की गई थी। इस प्रान्त की राजधानी ख़ोस्त शहर है। इस प्रान्त में ज़्यादातर लोग पश्तो बोलने वाले पश्तून हैं। इसकी दक्षिणी और पूर्वी सीमा पाकिस्तान से लगती है।

नाम का उच्चारण

'ख़ोस्त' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
राजेश्वर प्रसाद मंडल

राजेश्वर प्रसाद मंडल (२० फ़रवरी १९२० - १० अक्टूबर १९९२) न्यायविद, साहित्यकार एवं हिन्दीसेवी थे। पटना उच्च न्यायालय में हिन्दी में न्यायादेश लिखने वाले वे प्रथम न्यायधीश थे।

परिचय

बहुमुखी प्रतिभा के धनी और हिन्दी में न्यायादेश लिखने वाले पटना उच्च न्यायालय के प्रथम न्यायाधीश न्यायमूर्ति राजेश्वर प्रसाद मंडल ‘मणिराज’ का जन्म मधेपुरा जिला के गढिया में २० फ़रवरी १९२० को हुआ था। आपके दादा रासबिहारी मंडल सुख्यात जमींदार एवं बिहार के अग्रणी कांग्रेसी थे। रासबिहारी मंडल के तीन पुत्र भुवनेश्वरी प्रसाद मंडल, कमलेश्वरी प्रसाद मंडल तथा बिन्ध्येश्वरी प्रसाद मंडल राजनीति में सक्रिय थे। राजेश्वर पिता भुवनेश्वरी प्रसाद मंडल और माता सुमित्रा देवी के ज्येष्ठ पुत्र थे। टीएनबी कॉलेज भागलपुर से अर्थशास्त्र में स्नातक और पटना वि०वि० से एम०ए० करने के बाद इन्होने १९४१ में पटना विधि महाविद्यालय से वकालत की डिग्री हासिल की. १९४० में आपके विवाह पटना में भाग्यमणी देवी से हुआ।
राजेश्वर प्रसाद मंडल १९४२ में वकालत पेशे से जुड़े. १९४६ तक मधेपुरा में वकालत करने के बाद ये १९४७ में मुंसिफ के पद पर गया में नियुक्त हुए.१९६६ में ये पटना हाई कोर्ट के डिप्टी रजिस्ट्रार बनाये गए तथा १९६९ में दुमका में एडीजे बने. १९७३ में हजारीबाग के जिला एवं सत्र न्यायाधीश के रूप में पदस्थापित हुए और फिर १९७९ में पटना उच्च न्यायालय के न्यायाधीश जैसे उत्कर्ष पद पर. १९८२ में अवकाश ग्रहण करने के पूर्व वे समस्तीपुर जेल फायरिंग जांच समिति के चेयरमैन नियुक्त हुए. १९९० में ये राष्ट्रीय एकता परिषद के सदस्य तथा १९९० में ही पटना उच्च न्यायालय में सलाहकार परिषद के सदस्य जज मनोनीत हुए. १० अक्टूबर १९९२ को इनके जीवन यात्रा का समापन पटना में ही हो गया।

उपलब्धियाँ

बहुत सी महत्वपूर्ण उपलब्धियों से सजा था उनका जीवन. बहुत अच्छे खिलाड़ी ही नही, बहुत अच्छे इंसान भी थे वे. हिन्दी में न्यायादेश लिखने वाले पटना उच्च न्यायलय के प्रथम न्यायाधीश थे वे. उन्होंने हजार पृष्ठ से भी अधिक विस्तार में साहित्य-सर्जना की जिनमे सभ्यता की कहानी, धर्म, देवता और परमात्मा, भारत वर्ष हिंदुओं का देश, ब्राह्मणों की धरती आदि ग्रंथों में वंचितों के प्रति अपनी पक्षधरता द्वारा यह प्रमाणित किया किया है। ’जहाँ सुख और शान्ति मिलती है’ जैसे रोचक उपन्यास में उन्होंने पाश्चात्य की तुलना में भारतीय संस्कृति का औचित्य प्रतिपादित किया है तो ‘सतयुग और पॉकेटमारी’ कहानी संग्रह में अपनी व्यंग दक्षता का प्रमाण दिया है। ’अँधेरा और उजाला’ के द्वारा उनके नाटककार व्यक्तित्व का परिचय मिलता है तो ‘चमचा विज्ञान’ से कवि प्रतिभा का.
सार रूप में कहें तो राजेश्वर प्रसाद मंडल मानवता के पुजारी, रूढियों के भंजक, प्रगतिकामी, सामाजिक परिवर्तन के शब्द-साधक मसीहा और सर्वोपरि एक नेक इंसान थे।
गिजुभाई बधेका

गिजुभाई बधेका (15 नवम्बर 1885 - 23 जून 1939)) गुजराती भाषा के लेखक और महान शिक्षाशास्त्री थे। उनका पूरा नाम गिरिजाशंकर भगवानजी बधेका था। अपने प्रयोगों और अनुभव के आधार पर उन्होंने निश्चय किया था कि बच्चों के सही विकास के लिए, उन्हें देश का उत्तम नागरिक बनाने के लिए, किस प्रकार की शिक्षा देनी चाहिए और किस ढंग से। इसी ध्येय को सामने रखकर उन्होंने बहुत-सी बालोपयोगी कहानियां लिखीं। ये कहानियां गुजराती दस पुस्तकों में प्रकाशित हुई हैं। इन्हीं कहानियां का हिन्दी अनुवाद सस्ता साहित्य मण्डल, नई दिल्ली ने पांच पुस्तकों में प्रकाशित किया है।

बच्चे इन कहानियों को चाव से पढ़ें, उन्हें पढ़ते या सुनते समय, उनमें लीन हो जाएं, इस बात का उन्होंने पूरा ध्यान रखा। संभव- असंभव, स्वाभाविक-अस्वाभाविक, इसकी चिन्ता उन्होंने नहीं की। यही कारण है कि इन कहानियों की बहुत-सी बातें अनहोनी-सी लगती हैं, पर बच्चों के लिए तो कहानियों में रस प्रधान होता है, कुतूहल महत्व रखता है और ये दोनों ही चीजें इन कहानियों में भरपूर हैं।.
उनकी रचनाएं आनंदी कौआ, चालाक खरगोश, बुढ़िया और बंदरिया प्रमुख है।
नाग स्तोत्र

स्तोत्र

नाग स्तोत्र कुछ इस प्रकार से है :
अनंतं वासुकि शेष पद्मनाभं च कम्बलम्।
शड्खपाल धार्तराष्ट्र तक्षकं कालियं तथा।।
एतानि नव नामानि नागानां च महात्मनाम्।
सायंकाले पठेन्नित्यं प्रातः काले विशेषतः।।
तस्मे विषभयं नास्ति सर्वत्र विजयीं भवेत्।

भावार्थ

नाग स्तोत्र का भावार्थ यहि है की जो इस स्तोत्र का पठन-पाठन प्रतिदिन करता है वो जिस क्षेत्र में जाता है उसे विजय प्राप्त होति है और उसके सारे मनोकामना पुर्ण होते हैं।
ओलख

ओलख या औलख या औरख पंजाबी पाकिस्तान और ब्लुचिस्तान में पायी जाने वाली एक जाट गोत्र है।
क्लिष्ट दोष

काव्य में एक प्रकार का शब्द दोष
परिभाषा:-
आचार्य मम्मट के अनुसार
काव्य के मुख्य अर्थ ( रस) के विधात तत्व ही दोष है|
आचार्य विश्वनाथ प्रसाद ने साहित्यदर्पण में "रसापकर्षका दोष:" कहकर रस का अपर्कष करने वालो तत्वों को दोष बताया है|
दोषों का विभाजन:---
दोषों का विभाजन करना तर्कसंगत नही है काव्यप्रकाश में ७० दोष बताए गये है इन्हे प्रायः पांच दोषो में विभाजित किया गया है:--
१-पद दोष २- पदांश दोष ३- वाक्य दोष. ४- अर्थ दोष 
५- रस दोष
खेतड़ी

प्रसिद्धि

खेतड़ी नगर की प्रसिद्धि इसकी प्रसिद्ध तांबे की खान के लिए है। इसकी एक और प्रसिद्ध कहानी विवेकानन्द को अमेरिका भेजने से सम्बंधित है तत्कालिन राजा ने इसका पूर्ण बंदोबस्त किया था।
ऑर्थर रोड जेल

स्थान

यह जेल शहर के दक्षिणी हिस्से में महालक्ष्मी और चिंचपोकली रेलवे स्टेशन बीच जैकब सर्कल/सात रस्ता तथा जैकब सर्कल मोनोरेल स्टेशन के पास स्थित है। अब यह जेल 12-25,000 रुपये प्रति वर्ग फुट वाले आवासीय संपत्ति तथा  30-60,000 रुपये प्रति वर्ग फुट वाले वाणिज्यिक संपत्ति वाले परिसरों से घिर चुका है।

स्थिति

इस जेल के अंदर काफी भीड़ है। इस जेल को वास्तव में 800 कैदियों को समायोजित करने के लिए ही बनाया गया था, लेकिन वर्तमान में यहाँ कैदियों की औसत संख्या 2000  - के आसपास रहती है जो जगह, स्वच्छता और अन्य सुविधाओं के लिहाज से काफी अधिक है।

लोकप्रिय संस्कृति

इस जेल का जिक्र ग्रेगोरी डेविड रॉबर्ट्स की पुरस्कृत पुस्तक शांताराम में भी किया गया है जिसमें उनके मुंबई में एक कार्यकाल सहित आर्थर रोड जेल में बिताये गए समय का विवरण उपलब्ध है। जेल केपरिसर में कैथरीन बू'ज बिहाइंड द ब्यूटीफुल फॉरएवर भी उपलब्ध है।
इस्त्वार द ल लितरेत्यूर ऐंदुई ऐ ऐंदुस्तानी

इस्त्वार द ल लितरेत्यूर ऐंदुई ऐ ऐंदुस्तानी (Histoire de la littérature hindoue e hindoustani) के लेखक गार्सा द तासी हैं। इस ग्रंथ को उर्दू - हिन्दी अथवा हिन्दुस्तानी साहित्य का सर्व प्रथम इतिहास ग्रंथ माना जाता है। इसमें हिन्दी उर्दू के अनेक कवियों और लेखकों की जीवनियाँ, ग्रंथ विवरण और उद्धरण हैं। इसका पहला संस्करण दो भागों में सन् १८३९ तथा १८४७ में प्रकाशित हुआ था। इस ग्रंथ ने हिन्दी साहित्य की दीर्घकालीन परम्परा के बिखराव को सूत्रबद्ध किया है।
पन्नालाल घोष

बाहरी कड़िया

पन्नालाल घोष (अंग्रेज़ी: Pannalal Ghosh, वास्तविक नाम 'अमल ज्योति घोष', जन्म: 24 जुलाई[1], 1911 - मृत्यु: 20 अप्रैल, 1960) भारत के प्रसिद्ध बाँसुरी वादक थे। पंडित पन्नालाल घोष बांसुरी के मसीहा नयी बांसुरी के जन्मदाता और भारतीय शास्त्रीय संगीत का युगपुरुष जिसने लोक वाद्य बाँसुरी को शास्त्रीय के रंग में ढालकर शास्त्रीय वाद्य यंत्र बना दिया।

जीवन परिचय

अमल ज्योति घोष के नाम से जाने जाने वाले पं. पन्नालाल घोष का जन्म 24 जुलाई[1], 1911 में पूर्वी बंगाल के बारीसाल में हुआ था। शुरू में उनका परिवार अमरनाथगंज के गांव में रहता था जो बाद में फतेहपुर आ गया। उनका जन्म संगीतसुधी परिवार में हुआ था। उनके पिता अक्षय कुमार घोष सितार वादक थे और उनकी मां सुकुमारी गायक थीं।[2]

प्रारंभिक जीवन

हारमोनियम उस्ताद खुशी मोहम्मद ख़ान उनके पहले गुरु थे और ख्याल गायक पंडित गिरजा शंकर चक्रवर्ती एवं उस्ताद अलाउद्दीन ख़ान साहब से भी उन्होंने शिक्षा हासिल की थी। 1940 में पन्नाबाबू ने संगीत निर्देशक अनिल विश्वास की बहन और जानी मानी पार्श्व गायिका पारुल घोष से विवाह कर लिया। इसके पहले 1938 में पन्नालाल घोष ने यूरोप का दौरा किया और वे उन आरंभिक शास्त्रीय संगीतकारों में से एक थे जिन्होंने विदेश में कार्यक्रम पेश किया।[2]

बांसुरी के जन्मदाता

पन्नाबाबू शास्त्रीय बांसुरी के जन्मदाता हैं और उन्हें बांसुरी का मसीहा कहना समीचीन होगा। जिन्हें बांसुरी को लोक वाद्य से शास्त्रीय वाद्य यंत्र के रूप में स्थापित करने का श्रेय जाता हैं। उनके अथक प्रयासों का ही परिणाम था कि 1930 में उनका पहला एलपी जारी हुआ। आने वाली सदियां पन्ना बाबू के काम को कभी भूल नहीं सकती हैं। उन्हीं का प्रयास है कि कृष्ण कन्हैया की बांसुरी का आज के फ्यूजन संगीत में भी अहम स्थान है। बांसुरी को शास्त्रीय वाद्य के रूप में लोगों के दिलों में बसाने का काम पन्ना बाबू ने शुरू किया था और पंडित हरिप्रसाद चौरसिया जैसे बांसुरी वादकों ने इस वाद्य यंत्र को विदेशों में लोकप्रिय कर दिया। पन्नालाल जी ने कई फ़िल्मों में भी बांसुरी बजाई थी, जो आज भी अद्वितीय है। जिनमें मुग़ले आज़म, बसंत बहार, बसंत, दुहाई, अंजान और आंदोलन जैसी कई प्रसिद्ध फ़िल्में प्रमुख हैं जिसके संगीत के साथ पंडित पन्नालाल घोष का नाम जुड़ा रहा।[2]

निधन

पारंपरिक भारतीय वाद्य यंत्र बांसुरी की अतुल्य विरासत अपने शिष्य और प्रशंसकों के हाथों में सौंप कर 20 अप्रैल 1960 में पन्नाबाबू हमेशा के लिए इस दुनिया से कूच कर गये। पन्नालाल जी की बांसुरी जब आज भी सुनते हैं तो उनकी मिठास तथा विविधता का कोई जोड़ नज़र नहीं आता। उनका बजाया हुआ राग मारवा तथा अन्य राग जब आज सुनते हैं तो अध्यात्मिक अहसास होने लगता है।
तिब्बत विवाद

तिब्बत एशिया महाद्वीप उच्च पठारी जमीन वाला एक ऐतिहासिक क्षेत्र है।

इतिहास  की कुछ घटनाएं

तिब्बत पर चीन ने कब्जा कर रखा है। वैसे तो तिब्बत सालों से या दर्शकों से कहा जाए तो विवादग्रस्त क्षेत्र है परंतु एक तथ्य यह भी सामने आता है कि चीन तिब्बत पर अपना सदियों से क़ब्जा बताता है परंतु यह कदापि भी सत्य नहीं है। चीन में 1959 में तिब्बत पर कब्जा किया था | 
तिब्बत एक शांत राज्य रहा है। इतिहास में यह एक शांत देश था। इसका इतिहास धर्म बौद्ध पर आधारित है। यहाँ के लोग हान बौद्ध कहलाते हैं। तिब्बत किसी जमाने में धार्मिक रूप से भारत का अभिन्न हिस्सा हुआ करता था। परंतु यहां के शांतिपूर्ण माहौल एवं धार्मिक सोच के कारण यहां पर किसी का भी कब्जा करना आसान था एवं कहते हैं की जम्मू कश्मीर से जापान वाले छोड़ तक नापा जाए तो सीधी तरफ से तकरीबन 700 किलोमीटर एवं नेपाल की ओर से फ्री ऊपरी दिशा में तकरीबन 500 किलोमीटर का तिब्बत छठ सदियों पहले हिंदुस्तानी हिस्सा हुआ करता था आज दलाई लामा ज्योति के धार्मिक गुरु है मैं कभी यहां के राजा हुआ करते थे आज हिंदुस्तान के शहर धर्मशाला में रहते हैं एवं तिब्बती सरकार जो कि सिर्फ नाम की सरकार है यह कहती है। चीन और तिब्बत कभी एक नहीं थे बस 1950 के बाद से यहां पर कब्जा किया गया था
नजमा हेपतुल्ला

प्रारंभिक जीवन

13 अप्रैल 1940 को मध्यप्रदेश के भोपाल में जन्मी डॉ॰ हेपतुल्ला को राजनीति विरासत में मिली है। रिश्ते में मौलाना अबुल कलाम आजाद की नातिन हेपतुल्ला ने एमएससी करने के बाद हृदय रोग विज्ञान में पीएचडी प्राप्त की पर राजनीति में दिलचस्पी के कारण वह राजनीति में आई।

व्यक्तिगत जीवन

हेपतुल्ला के पति और प्रसिद्घ मानव संसाधन सलाहकार अकबर अली ए. हेपतुल्ला का निधन हो चुका है। उनकी 3 बेटियां हैं जो अमेरिका में काम करती हैं।

राजनीतिक जीवन

हेपतुल्ला ने मुंबई प्रदेश कांग्रेस कमेटी की महासचिव से अपना राजनीतिक जीवन शुरू किया, तत्पश्चात उन्होंने उपाध्यक्ष का उत्तरदायित्व भी निभाया। वे 1980 से राज्यसभा की सदस्य हैं।
1985 से 1986 तथा 1988 से जुलाई 2007 तक वे राज्यसभा की उपसभापति रहीं। इस दौरान उन्होंने सदन की कार्यवाही का कुशल संचालन किया और सत्तापक्ष तथा विपक्ष में भी लोकप्रिय बनी रहीं। लेकिन श्रीमती सोनिया गाँधी से उनके रिश्तों में आई खटास के बाद वह भाजपा में शामिल हो गई। डॉ॰ हेपतुल्ला भारतीय सांस्कृतिक संबंध परिषद की अध्यक्ष भी रहीं हैं। सन 2004 के लोकसभा चुनाव में उन्होंने भाजपा का दामन पकड़ लिया। वे जुलाई 2004 में दोबारा राज्यसभा के लिए भाजपा के टिकट पर चुनी गईं। वे भाजपा की राष्ट्रीय कार्यकारिणी की सदस्य भी बनाई गईं। वर्ष 2007 में वह उपराष्ट्रपति के चुनाव में हामिद अंसारी से 233 वोटों से हार गई थीं।
उन्होंने 26 मई 2014 को नरेंद्र मोदी मंत्रिमंडल में केंद्रीय मंत्री के रूप में शपथ ली।

साहित्यिक जीवन

नजमा हेपतुल्ला के अपने 25 वर्षों के सार्वजनिक जीवन के दौरान लिखी कविताओं का संग्रह इम्प्रेशन्स 2011 में प्रकाशित हुआ।
वनस्थली

जनसांख्यिकी

२००१ की जनगणना के अनुसार यहाँ की कुल जनसंख्या ६६७६ है जिसमें ३१% पुरुष और ६९% महिलायें हैं।
राष्ट्रीय धातुकर्म प्रयोगशाला

राष्ट्रीय मैटलर्जी प्रयोगशाला, वैज्ञानिक एवं औद्योगिक अनुसंधान परिषद की भारत में फैली ३८ प्रयोगशालाओं में से एक है। इस प्रयोगशाला की आधारशिला २१ नवम्बर १९४६ को भारत के प्रथम गवर्नर जनरल चक्रवर्ती राजगोपालाचार्य द्वारा रखी गयी थी। प्रयोगशाला का उद्घाट्न २६ नवम्बर १९५० को पंडित जवाहर लाल नेहरु ने किया था। यह जमशेदपुर के बर्मामाइन्स क्षेत्र में स्थित है।
मनोहर लाल खट्टर

जीवन परिचय

मनोहर लाल खट्टर का जन्म 5 मई, 1954 में रोहतक के निदाना गांव में हुआ था। साधारण से किसान परिवार से आने वाले खट्टर पंजाबी समुदाय से ताल्लुक रखते हैं। खट्टर का परिवार 1947 के भारत विभाजन के बाद पाकिस्तान से आकार रोहतक जिले के निदाना गाँव में बस गया था। खट्टर स्कूल की सभी गतिविधियों में काफी आगे थे। खट्टर डॉक्टर बनाना चाहते थे, पढ़ाई के इसी शौक के चलते खट्टर अपने परिवार में 10वीं पास करने वाले पहले सदस्य बने। मनोहर लाल खट्टर दसवीं पास करने के बाद दिल्ली में सदर बाज़ार में दुकानदारी करने लगे। साथ ही उन्होंने दिल्ली विश्वविद्यालय से स्नातक डिग्री किया।

विवाद

मनोहर लाल खट्टर की बलात्कार और महिला मुद्दों पर उनकी टिप्पणी के लिए आलोचना की जाती है। भारत में 2014 के चुनावों के लिए अपने चुनाव अभियान के दौरान, उन्होंने कहा: "अगर वे (महिलाएं) स्वतंत्रता चाहते हैं, तो वे सिर्फ नग्न होकर घूमने क्यों नहीं जाते? स्वतंत्रता को सीमित करना होगा।"  इसी तरह, 16 नवंबर को। 2018, उन्होंने कहा है, "सबसे बड़ी चिंता यह है कि 80-90% बलात्कार और पूर्व संध्या के मामलों में, आरोपी और पीड़ित एक-दूसरे को जानते हैं। कई मामलों में, वे एक-दूसरे को लंबे समय से जानते हैं, और एक पर। दिन, जब एक तर्क होता है, ... एक प्राथमिकी दर्ज की जाती है, यह कहते हुए कि इस व्यक्ति ने मेरे साथ बलात्कार किया है। " इसने विपक्ष की कड़ी निंदा की।
१४८७ ईसा पूर्व

१४८७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४८७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रतिगामी स्खलन

लक्षण

प्रतिगामी स्खलन किसी पुरुष की स्तंभन या यौन चरमोत्कर्ष प्राप्त करने की क्षमता को प्रभावित नहीं करता है लेकिन चरमोत्कर्ष प्राप्त करने पर वीर्य लिंग के रास्ते बाहर आने के बजाय आपके मूत्राशय में चला जाता है। 
प्रतिगामी स्खलन की स्थिति में पुरुष या तो बहुत कम या फिर बिल्कुल भी वीर्य स्खलित नहीं करते हैं। (शुष्क संभोग)
संभोग के बाद मूत्र गन्दला हो जाता है क्योंकि इसमें वीर्य शामिल होता है।
पुरुष किसी महिला को गर्भवती करने में असमर्थ रहते है (पुरुष बांझपन)
ध्वंसशीर्ष

मिसाइल, रॉकेट, या टॉरपीडो से किसी जगह पर गिराये जाने वाले विस्फोटक या विषाक्त पदार्थ को ध्वंसशीर्ष (वारहेड) कहते हैं।
घराट

घराट उत्तराखण्ड में परम्परागत रूप से प्रयुक्त एक प्रकार का जलचालित यंत्र (पनचक्की) है जो गेहूँ आदि पीसने के काम आता है। आजकल वियुतचालित आटा-चक्कियों के अधिकाधिक प्रयोग से घराट का प्रचलन बहुत कम हो गया है।

परिचय

परम्परागत 'घराट' पर गांव-गांव में आटा पीसने का काम उस समय से यहां चल रहा है जब किसी ने वैकल्पिक ऊर्जा को एक अभियान के रूप में कभी लेने की कल्पना भी न की होगी। सूदूर गांवों में, जहां सड़क-बिजली जैसी सुविधाएं कभी पहुंची भी न थीं, वहां उस दौर में गांव से निकलने वाली जलधाराओं के सहारे आटा, मसाला, दाल पीसने का काम 'घराट' के सहारे चला करता था और आज भी चल रहा है। 'पनचक्की' अब केवल आटा-मसाले ही नहीं पीस रही बल्कि अब अपनी खुद की बिजली भी पैदा कर रही है। नैनीताल जिले में सडि़याताल के आस-पास ऐसे सोलह 'घराट' हैं जिनमें बिजली पैदाकर गांव वाले न सिर्फ अपने घर बल्कि आस-पास के घरों को भी रौशनी दे रहे हैं। भारत सरकार के वैकल्पिक ऊर्जा विभाग ने इन्हें आर्थिक अनुदान देकर बिजली उत्पादन के लिए प्रेरित किया है।